2023 4 11
LT
Europos Sąjungos oficialusis leidinys
C 126/3
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.10986 – AXA SPAIN / GACM SPAIN) (Tekstas svarbus EEE)
(2023/C 126/03)
1.
2023 m. kovo 27 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „AXA Seguros Generales, S.A. de Seguros y Reaseguros“ (toliau – „AXA Seguros Generales“, Ispanija), priklausančia „AXA S.A.“ (toliau – „AXA Group“, Prancūzija); — „GACM España, S.A.U.“ (toliau – „GACM Spain“, Ispanija).
Įmonė „AXA Seguros Generales“ įgyja, kaip apibrėžta Susijungimų reglamento 3 straipsnio 1 dalies b punkte, išskirtinę visos įmonės „GACM Spain“ kontrolę.
Koncentracija vykdoma perkant akcijas.
2.
Įmonių verslo veikla:
— „AXA Seguros Generales“ priklauso Ispanijos draudimo grupei „AXA Spain“, įgaliotai vykdyti draudimo ir perdraudimo veiklą sveikatos, gyvybės ir santaupų, pensijų fondų, automobilių ir kito asmeninio ir verslo draudimo srityse.
„AXA Spain“ priklauso įmonių grupei, kurios pagrindinė patronuojančioji bendrovė yra Prancūzijos biržinė bendrovė „AXA Group“, vykdanti draudimo ir turto valdymo veiklą 54 šalyse. — „GACM Spain“ yra nekilnojamojo turto ir nelaimingų atsitikimų, taip pat gyvybės ir sveikatos draudimo bendrovių Ispanijoje kontroliuojančioji bendrovė. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10986 – AXA SPAIN / GACM SPAIN (1) OL L 24, 2004 1 29, p. 1 (Susijungimų reglamentas).